# Δίχρωμο σαΐνι

### Από τη Βικιπαίδεια, την ελεύθερη εγκυκλοπαίδεια

Δίχρωμο σαΐνι
Συστηματική Ταξινόμηση

Βασίλειο: | Ζώα (Animalia)
Φύλο: | Χορδωτά (Chordata)
Ομοταξία: | Πουλιά (Αves)
Τάξη: | Ιερακόμορφα (Falconiformes)
Οικογένεια: | Αετίδαι (Accipitridae)
Υποοικογένεια: |
Γένος: | Accipiter
Είδος: | bicolor

Επιστημονική Ονομασία
Accipiter bicolor

Το Δίχρωμο σαΐνι (Accipiter bicolor) (Vieillot 1817) είναι ένα αρπακτικό της αμερικής. Ανήκει στην τάξη Ιερακόμορφα, στην οικογένεια Αετίδαι και στο Γένος Accipiter. Είναι επιδημιτικό πτηνό της κεντρικής και νότιας αμερικής.

## [Επεξεργασία] Περιγραφή

Είναι ενα μικρόσωμο αρπακτικό με τα θηλυκά να είναι μεγαλύτερα απο τα αρσενικά. Τα θηλυκά φτάνουν τα 43εκ μέγεθος, 350-450 γρμ βάρος και έχουν άνοιγμα φτερών 83εκ. Το αρσενικό, που είναι μικρότερο, έχει διαστάσεις 35-38εκ, φτάνει σε βάρος 200-250γρμ και άνοιγμα φτερών 58εκ. Εκτός απο τις διαστάσεις τους αρσενικά και θηλυκά είναι ίδια, το πάνω μέρος τους έχει σκούρο, σχεδόν μαύρο, χρώμα ενώ το κάτω μέρος, κοιλιά και στήθος, είναι λευκό-γκρίζο με γραμμές πιό σκούρες. Η ουρά και το κάτω μέρος των φτερούγων είναι λευκά-γκρί με φαρδιές σκούρες, σχεδόν μαύρες, παράλληλες γραμμές. Τα πλαϊνά και τα πούπουλα που υπάρχουν στο πάνω μέρος των ποδιών έχουν ένα κοκκινοπό χρώμα που πλησιάζει εκείνο της σκουριάς. Τα πόδια, τα μάτια και το κήρωμα έχουν κίτρινο χρώμα ενώ το ράμφος είναι μαύρο. Τα νεαρά στο πάνω μέρος μιάζουν με τα ενήλικα ενώ το κάτω μέρος είναι πιό σκούρο, η ουρά είναι μαύρη με την άκρη της και 2-3 ρίγες λευκές-γκρί.

## [Επεξεργασία] Βιολογία

Το Δίχρωμο σαΐνι (Accipiter bicolor) είναι ένα μοναχικό αρπακτικό που συναντάται σε ζευγάρια μόνο κατά την περίοδο αναπαραγωγής. Αυτή την περίοδο συνεργάζονται και τα δύο στο χτίσιμο της φωλιάς επάνω σε ένα δέντρο. Είναι σπάνιο να ξαναχρησιμοποιηθεί φωλιά απο τις προηγούμενες χρονιές. Εκεί το θηλυκό γεννάει 1-3 αυγά χρώματος λευκού-γκρί που τα κλοσσάει για 33-37 μέρες ενώ όλο αυτό τον καιρό το αρσενικό της φέρνει τροφή. Τα μικρά παραμένουν στη φωλιά για 7 εβδομάδες περίπου αλλά συνεχίζουν να επιστρέφουν και μετά απο αυτή την περίοδο μέχρι οι γονείς να σταματήσουν να τους παρέχουν τροφή. Τα θηράματά τους αποτελούνται απο πουλιά, κυρίως συγγενείς των περιστεριών, ενώ σπάνια πιάνουν και μικρά θηλαστικά και έντομα.

## [Επεξεργασία] Βιότοπος

Ζούν στα τροπικά δάση που εναλλάσονται με ξέφωτα και στα όρια της περιοχής τους κυνηγούν βοηθούμενα και απο τις μικρές, πλατιές και στρογγυλεμένες, στις άκρες τους, φτερούγες. Μπορούμε να το συναντήσουμε μέχρι 2700 μέτρα υψόμετρο, μέχρι δηλαδή το όριο της βλάστησης.

## [Επεξεργασία] Γεωγραφική εξάπλωση

Είναι ένα αμερικανικό είδος που το βρίσκουμε στην Κεντρική και Νότια Αμερική, από το νότιο Μεξικό μέχρι τη Γη του Πυρός, με εξαίρεση ίσως την βορειοανατολική νότια αμερική και κάποιες περιοχές της Αργεντινής. Στις Άνδεις το συναντάμε μέχρι τα 2700 μέτρα υψόμετρο.

## [Επεξεργασία] Υποείδη

Υπάρχουν 4 υποείδη:

1. Accipiter bicolor bicolor: Το συναντάμε απο τη χερσόνησο του Γιουκατάν (Yucatan) στο Μεξικό, μέχρι τη Βολιβία.
2. Accipiter bicolor fidens: Ζει στο νότιο Μεξικό μέχρι τον ισθμό του Τεχουαντεπέκ (Tehuantepec).
3. Accipiter bicolor guttifer: Συναντάται από την νότια Βολιβία και την Ουρουγουάη μέχρι την βόρειο Αργεντινή.
4. Accipiter bicolor chiliensis: Είναι το υποείδος της Χιλής και της Αργεντινής.

Ανακτήθηκε από "http://el.wikipedia.org../../../%CE%B4/%CE%AF/%CF%87/%CE%94%CE%AF%CF%87%CF%81%CF%89%CE%BC%CE%BF_%CF%83%CE%B1%CE%90%CE%BD%CE%B9.html"

Κατηγορίες: Ιερακόμορφα | Κατάλογος πτηνών με την κοινή ονομασία

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English